Dobar dan 6.b!

Sada smo u cjelini MODELIRANJE I GRAĐENJE, a vaš današnji zadatak bit će PLASTIČKE TEKSTURE.

Idemo redom:

Likovni zadatak: PLASTIČKE TEKSTURE

Likovni motiv: GEOGRAFSKI RELJEF – PLANINE, GORJA, VISORAVNI, JARCI

Likovna tehnika: GLINAMOL

Vaše aktivnosti će biti sljedeće:

Uvodni dio – priprema:

-uz pomoć udžbenika na stranici 50., 51., 52. i 53. proučit ćete reprodukcije

prikazanih djela i u tekstu sljedeće likovne pojmove: PLASTIČKA TEKSTURA,

RELJEF – VISOKI, NISKI, ULEKNUTI; usporedite s pojmom u Geografiji

(Ako je kome udžbenik ostao u školi, u Google tražilicu upišite: Školska knjiga

Likovna kultura 6)

Srednji dio – praktičan rad:

-iz glinamola ćete po zamišljanju i izmišljanju oblikovati geografski reljef

(planine, gorja, visoravni i jarke) tako da izrazite različite plastičke teksture

(površine), odnosno vrste reljefa (visoki, niski i uleknuti)

(-prvo oblikujete 2-3 centimetra debelu pločicu pravilnog ili nepravilnog oblika

po vašem izboru, zatim ju samo s jedne strane oblikujete prstima dodajući,

oduzimajući i utiskujući oblike, a u radu si možete pomoći drvenim štapićima

kao alatom; ako bi glinamol sušenjem pucao, možete ga navlažiti vodom)

Završni dio – analiza:

-ukratko riječima navedite (napišite) i objasnite pojmove koje ste naučili i

sadržaje kojima ste se bavili-čime ste se izražavali, što ste prikazivali i na koji

način ste prikazivali

-fotografirajte rad s nekoliko strana

-sve zajedno mi pošaljite (tekstove-odgovore i fotografije)

Zadatak možete napraviti do kraja dana, do kraja tjedna ili do idućeg sata

Likovne kulture za 14 dana, kako se već tko bude snalazio u ovom novom

načinu rada.

Želim vam svima puno uspjeha u radu!